Jy ken mos die verhaal... 'n Man het op 'n verlate strand gestap en gesien hoe duisende seesterre uitgespoel lê, aan die doodgaan... Hy het toe 'n enkele man teëgekom wat een na die ander seester teruggooi die see in. "Jy kan mos onmoontlik al hierdie seesterre red", het die eerste man vir die tweede een gevra. "Ek het hierdie een gered", het die man gesê en 'n seester diep die see ingegooi... Dit gaan maar oor die enkele seesterre wat jy so padlangs teëkom. God is die een wat red, maar Hy gebruik ons - watter voorreg!